Boland Landbouskool - OMSENDBRIEF 21 VAN 2018
OMSENDBRIEF 21 VAN 2018
Ons wil graag dankie sê aan elkeen wat 'n bydrae gelewer het tot die sukses van die afgelope naweek se skuurdans. Dit sou nie moontlik gewees het sonder al die ouers se hulp, donasies en ondersteuning nie. Ons waardeer dit. Schoeman du Preez
MNR BOLAND : 14 AUGUSTUS
Kaartjies is by Lucia Dreyer beskikbaar. Geen besprekings word gemaak nie en geen kaartjies is by die deure beskikbaar nie. René Bester Felder
MANNEDINEE : 15 AUGUSTUS
Die Woensdagaand voor Interskole vind ons jaarlikse mannedinee in die Boland Sentrum plaas. Drag is netjies informeel en die tyd is 18:30 vir 19:00. Die gaskunstenaar is Pietman Geldenhuys van Oppie-stoep-faam. Pietman is ‘n oud-skolier van Boland Landbou. Daar is ook ‘n wynveiling waar bottels wyn met rugbyspanfoto’s van die spanne wat interskole speel, opgeveil word. Die Interskole Gholfspan en Interskole Krieketspan se bottels word ook opgeveil.
Die koste beloop R350 per persoon en besprekings kan by Sandra by 021 869 8143 gedoen word. Dit sluit ‘n 3-gang maaltyd en gratis wyn op die tafel in. Enige belangstellendes is welkom. Kontak vir Oloff Bergh by 084 620 3981 vir enige navrae. Die kaartjies se inbetaling kan in die skool se rekening gedoen word. Verwysing: Van + Mannedinee. Oloff Bergh
DAMESAAND : 15 AUGUSTUS
‘n Heerlike maaltyd word by Domaine Brahms aangebied deur die OOV. Koste beloop R280.00 per persoon. Slegs kontant sal aanvaar word. Kaartjies kan gekoop word by Mineke Fourie 082 528 4055 of in die Snoepie. Geen kaartjies kan ongelukkig uitgehou word nie. Mineke Fourie
Die gr 8’s benodig ‘n roset vir interskole. Dit kos R20 en kan Maandag by hul registeronderwyser inbetaal word.
LENTESKOOL - GRAAD 12
Aangesien die Septembereksamen vir die graad 12's van kardinale belang is, word die lenteskool hierdie jaar voor die Septembereksamen gehou. Dit sal in die middae en saans plaasvind. Soggens is gewone skool. Dit is 'n proefneming, en sal vir die toekoms oorweeg word . Die gr 12’s sal 'n rooster hiervoor ontvang. Marlette van Wyk
George-Louis Beukes en Bertus Baard
PROGAM VIR 10 AUGUSTUS BY BOLAND LANDBOU
WP o.19 vs OP o.19
Frankryk o.18 vs Engeland o.18
SA o.18 vs Wallis o.18
Darren Hendricks asook twee oud-skoliere, Herman le Roux en Henro Meyer speel hier. Ons nooi al ons ouers en ondersteuners uit om vir Darren en ons oud-skoliere op hierdie dag te kom ondersteun.
Alhoewel daar nog ongeveer 2 weke is voor ons jaarlikse interskole teen Oakdale, wil ons die volgende inligting deurgee. Op Vrydag 17 Augustus vind die gholf plaas by die Wellington Gholfklub en op Saterdag 18 Augustus die rugby by Boland Landbou. Die o.19A-wedstryd sal om 12:15 begin.
Die voorafgaande week is daar elke aand ‘n geleentheid waar ons gees bou vir die naweek se aktiwiteite.
Spelers en afrigters
OMSENDBRIEF 20 VAN 2018
OMSENDBRIEF 19 VAN 2018